Vancouveri saar

Vancouveri saar on saar Vaikse ookeani kirdeosas, Põhja-Ameerika ranniku lähedal. Pindala u 31 200 km². Saar on mägine, kõrgus kuni 2200 meetrit (Golden Hinde). Kuulub Kanadale.

Saar on nime saanud briti ohvitseri George Vancouveri järgi, kes uuris Vaikse ookeani rannikut 1791–1794.

Saare põliselanikud on nuutkad, kvakiutlid ja sališi keeli kõnelevad hõimud.

Vancouveri saare suuremad asulad on Victoria ja Nanaimo linn.

Kategooria:Kanada saared
Kategooria:Briti Columbia
Kategooria:Põhja-Ameerika saared
Kategooria:Vaikse ookeani saared